Næsti leikur okkar manna er á suðurströnd Englands þegar leikið verður gegn Bournemouth . Leikurinn hefst klukkan 15:00 laugardaginn 7. desember . Jürgen Klopp stillti upp nokkuð breyttu liði í sigrinum frábæra á Everton og því má gera ráð fyrir að það sama verði uppá teningnum nú . Mohamed Salah , Roberto Firmino og Jordan Henderson koma líklega inn ásamt Alisson sem var í leikbanni . Það er svo spurning hvort þeir Sadio Mané og Gini Wijnaldum fái hvíld frá byrjunarliðinu , það gæti verið mikilvægt að hafa þá 100% klára í leikinn mikilvæga á þriðjudaginn gegn Salzburg í Meistaradeildinni . Það kemur í ljós hvernig þetta verður alltsaman en Klopp er óhræddur við að breyta sínu liði sem er gott mál og mikilvægt í þessu brjálaða leikjaálagi sem er í desember . Heimamenn í Bournemouth hafa ekki verið að ná í góð úrslit í síðustu leikjum og síðustu fjórir hafa allir tapast . Síðast þegar liðið tapaði fimm leikjum í röð var liðið í League One , nánar tiltekið í mars árið 2013 . Í ofanálag eru mikil meiðsli í leikmannahóp þeirra en alls eru 8 leikmenn á meiddir og Harry Wilson , þeirra markahæsti maður og lánsmaður frá Liverpool , má auðvitað ekki spila þennan leik . Leikmennirnir sem eru meiddir eru : Junior Stanislas , Andrew Surman , Joshua King , Lloyd Kelly , Charlie Daniels , David Brooks , Steve Cook og Adam Smith . En þrátt fyrir öll þessi meiðsli ætti Eddie Howe að ná að þjappa hópnum saman og krefjast þess að menn hætti nú að tapa leikjum . En verkefni heimamanna er auðvitað ekki létt . Okkar menn hafa ekki tapað í deildinni það sem af er og félagsmet var sett á miðvikudaginn þegar 32. deildarleikurinn án taps leit dagsins ljós . Helsta áhyggjuefnið er að liðinu virðist ómögulegt að halda markinu hreinu og það væri kærkomið að ná því á erfiðum útivelli . Það hefur tekist að halda hreinu í síðustu tveim leikjum á Dean Court , heimavelli Bournemouth . Á síðasta tímabili vannst flottur 4 - 0 sigur þar sem Salah skoraði þrennu og eitt markanna var sjálfsmark . Liverpool hafa unnið síðustu fjórar viðureignir liðanna í deildinni og haldið hreinu í þeim öllum , markatalan 14 - 0 . Engin ný meiðsli litu dagsins ljós eftir Everton leikinn samkvæmt Klopp en sem fyrr eru þeir Joel Matip , Fabinho og Nathaniel Clyne . Spáin að þessu sinni er að Liverpool tekst að bæta enn einum sigurleiknum við , lokatölur verða 0 - 2 og ég bind vonir við að Mohamed Salah reimi á sig markskóna á ný og setji bæði mörkin . Fróðleikur : - Sadio Mané er markahæstur Liverpool manna á tímabilinu með 13 mörk í öllum keppnum , þar af níu í deild . - Harry Wilson er eins og áður sagði markahæstur hjá Bournemouth með sex mörk . - Gini Wijnaldum gæti spilað deildarleik númer 120 fyrir félagið . - Andy Robertson hefur spilað ákkúrat 100 leiki fyrir Liverpool í öllum keppnum . - Bournemouth sitja í 14. sæti deildarinnar með 16 stig . - Okkar menn eru sem fyrr í efsta sæti með 43 stig .